
Rīgā 2021. gada 12. oktobrī (prot. Nr. 69  20. §)



Grozījumi Ministru kabineta 2014. gada 21. janvāra noteikumos Nr. 45 "Numerācijas pārvaldīšanas kārtība, izveidojot un uzturot numerācijas datubāzi"

Izdoti saskaņā ar 
Elektronisko sakaru likuma
7. panta 1. punktu, 
19. panta pirmās daļas 14. punktu un
55. panta otro daļu 

Izdarīt Ministru kabineta 2014. gada 21. janvāra noteikumos Nr. 45 "Numerācijas pārvaldīšanas kārtība, izveidojot un uzturot numerācijas datubāzi" (Latvijas Vēstnesis, 2014, 16. nr.; 2017, 228. nr.) šādus grozījumus:

1. Svītrot noteikumu tekstā vārdu "atslēgtie".

[bookmark: _Hlk63367642]2. Papildināt 1.3. apakšpunktu aiz vārdiem "par numerācijas izmantošanu" ar vārdiem "un par numuru saglabāšanas pakalpojuma sniegšanas rezultātu".

3. Izteikt 2. punktu šādā redakcijā:

"2. Datubāze satur:
2.1. regulatora reģistrētu informāciju par piešķirtajām, pagarinātajām, anulētajām un tālāknodotajām numerācijas lietošanas tiesībām;
2.2. komersanta iesniegtu informāciju par numerācijas izmantošanu, numuru saglabāšanas pakalpojuma sniegšanas rezultātu;
2.3. statistiskos datus par numerācijas izmantošanas efektivitāti un valsts nodevas apmēru par numerācijas lietošanas tiesībām;
2.4. elektronisko pieteikumu reģistru par piešķirtajām, pagarinātajām, anulētajām un tālāknodotajām numerācijas lietošanas tiesībām atbilstoši regulatora noteiktai pieprasījuma formai."

4. Izteikt 4. punktu šādā redakcijā:

"4. Komersants nodrošina, lai informācija par numerācijas izmantošanu un numuru saglabāšanas pakalpojuma sniegšanas rezultātu būtu patiesa." 

5. Papildināt 5.1. apakšpunktu aiz vārdiem "par numerācijas izmantošanu" ar vārdiem "numuru saglabāšanas pakalpojuma sniegšanas rezultātu un statistiskos datus par numuru izmantošanu".

6. Izteikt 7. punktu šādā redakcijā: 

"7. Komersants informāciju datubāzē iesniedz elektroniski, reģistrējot tiešsaistes režīmā."

7. Papildināt noteikumus ar 10.4. apakšpunktu šādā redakcijā:

"10.4. atvieglojumu piemērošanas kārtība valsts nodevai par numerācijas lietošanas tiesībām."

8. Papildināt noteikumus ar 12.1 punktu šādā redakcijā:

"12.1 Regulators informē valsts akciju sabiedrību "Elektroniskie sakari" par komersantiem, kuriem ir anulēti visi numerācijas resursi."

9. Papildināt noteikumus ar 14.1.6. apakšpunktu šādā redakcijā:

"14.1.6. numura atpakaļatdošana komersantam, kuram ir piešķirtas numerācijas tiesības uz šo numuru, pēc numura saglabāšanas pakalpojuma izbeigšanas."

10. Papildināt noteikumus ar 14.2.7. apakšpunktu šādā redakcijā:

"14.2.7. numura atpakaļatdošana komersantam, kuram ir piešķirtas numerācijas tiesības uz šo numuru, pēc numura saglabāšanas pakalpojuma izbeigšanas."

11. Papildināt noteikumus ar 14.3.3. apakšpunktu šādā redakcijā:

"14.3.3. numura atpakaļatdošana komersantam, kuram ir piešķirtas numerācijas tiesības uz šo numuru, pēc numuru saglabāšanas pakalpojuma izbeigšanas."

	12. Papildināt noteikumus ar 14.4.3. apakšpunktu šādā redakcijā:

"14.4.3. numura atpakaļatdošana komersantam, kuram ir piešķirtas numerācijas tiesības uz šo numuru, pēc numura saglabāšanas pakalpojuma izbeigšanas."

13. Papildināt noteikumus ar 14.5.3. apakšpunktu šādā redakcijā:

"14.5.3. numura atpakaļatdošana komersantam, kuram ir piešķirtas numerācijas tiesības uz šo numuru, pēc numura saglabāšanas pakalpojuma izbeigšanas."

14. Papildināt noteikumus ar 14.6.3. apakšpunktu šādā redakcijā:

"14.6.3. numura atpakaļatdošana komersantam, kuram ir piešķirtas numerācijas tiesības uz šo numuru, pēc numura saglabāšanas pakalpojuma izbeigšanas."

15. Papildināt noteikumus ar 14.7. apakšpunktu šādā redakcijā:

"14.7. par IoT/M2M numuriem:
14.7.1. galalietotājiem lietošanā piešķirtie numuri;
14.7.2. numuri, kuru galalietotāji ir izvēlējušies izmantot numura saglabāšanas pakalpojumu, ja komersanti ir nodrošinājuši numura saglabāšanas pakalpojumu;
14.7.3. numura atpakaļatdošana komersantam, kuram ir piešķirtas numerācijas tiesības uz šo numuru, pēc numura saglabāšanas pakalpojuma izbeigšanas."

16. Svītrot 15. punktu.

17. Papildināt noteikumus ar 18.1 punktu šādā redakcijā:

"18.1 Regulators triju darbdienu laikā pēc attiecīga lēmuma pieņemšanas informē valsts akciju sabiedrību "Elektroniskie sakari" par komersantiem, kuriem ir anulēti visi numerācijas resursi."

18. Papildināt V nodaļu ar 23.1 punktu šādā redakcijā:

"23.1 Komersants piecu darbdienu laikā pēc tam, kad no datubāzes saņemts ceturkšņa pārskats par valsts nodevas apmēru, pārbauda to un, ja tiek konstatētas nepilnības, informē par tām valsts akciju sabiedrību "Elektroniskie sakari"."

